Liandri Kennedy en haar gesin was die afgelope week by die Gariepdam toe die grootste dam in Suid-Afrika vir ’n asemrowende skouspel gesorg het. Sy deel haar foto’s en video met ons.
Ons het op 2 Februarie uit Bloemfontein vertrek en was teen drieuur die middag by die Gariepdam. Ons was saam met baie ander nuuskieriges en besoekers daar. Die mistigheid van die vallende massas water het soos ’n sprokie gelyk en die gedruis van die water was iets besonders om na te luister.